b'\n_START_ARTICLE_\nAndrej Novak (novinar)\n_START_SECTION_\n\xc5\xbdivljenje in delo\n_START_PARAGRAPH_\nNovak je leta 1963 diplomiral iz franco\xc5\xa1\xc4\x8dine in angle\xc5\xa1\xc4\x8dine na ljubljanski Filozofski fakulteti. \xc5\xbde leta 1961 se je zaposlil pri \xc4\x8dasopisu Delo, najprej v gospodarski, od 1965 v zunanjepoliti\xc4\x8dni redakciji kot novinar, nato kot komentator in urednik (1977-1980). Bil je stalni dopisnik Dela iz Pariza (1971-1974) in Rima (1981-1985). Specializiral se je za dogajanja na Bli\xc5\xbenjem vzhodu in od tam je kot posebni dopisnik tudi pogostokrat poro\xc4\x8dal. 1986\xe2\x80\x9490 je delal pri Cankrajevi zalo\xc5\xbebi in prevajal iz angle\xc5\xa1\xc4\x8dine in franco\xc5\xa1\xc4\x8dine. Objavil je ve\xc4\x8d del (Komu Palestina, 1969, Pape\xc5\xbe Karol Wojty\xc5\x82a (1983). Leta 1990 je od\xc5\xa1el v diplomatsko slu\xc5\xbebo in postal 1991 generalni konzul Slovenije v Strasbourgu in 1993 tam vodja stalne misije pri Svetu Evrope._NEWLINE_Posmrtno je dobil zlati \xc4\x8dastni znak svobode RS (1996) in nagado Consortium veritatis /Bratsvo resnice (1997).'